[{"text_idx": "#000000", "text": "Canmoliaeth gan y datblygwr am weledigaeth werdd Abertawe"}, {"text_idx": "#000001", "text": "Mae gan Abertawe gyfle go iawn i ddod yn ddinas arloesol yn y DU ar gyfer datgarboneiddio a lles, yn o\u0302l un o ddatblygwr y ddinas."}, {"text_idx": "#000003", "text": "Hacer Developments o Abertawe sy\u2019n gyfrifol am y cynlluniau \u2018adeilad byw\u2019 ar gyfer hen uned Woolworths yng nghanol y ddinas. Bydd y datblygiad newydd, y disgwylir iddo gael ei gwblhau tua diwedd 2023, yn cynnwys ty\u0302 gwydr trefol arddull fferm a adeiladir dros bedwar llawr, fflatiau preswyl, siopau a swyddfeydd."}, {"text_idx": "#000004", "text": "Bydd waliau byw a thoeon byw hefyd, yn ogystal a\u0302 phaneli solar ar doeon, storfeydd batri solar a gerddi."}, {"text_idx": "#000005", "text": "Dywedodd Carwyn fod gwaith gwerth \u00a312m Cyngor Abertawe i drawsnewid Ffordd y Brenin wedi helpu i sbarduno\u2019r cynlluniau datblygu hyn, gyda chynlluniau fel ardal Cam Un Bae Copr gwerth \u00a3135m hefyd yn rhoi mwy a mwy o hyder i\u2019r sector preifat fuddsoddi yn Abertawe."}, {"text_idx": "#000007", "text": "\u201cBydd datblygiad Bae Copr, gan gynnwys yr arena, yn denu llawer mwy o bobl i ganol y ddinas, gyda Ffordd y Brenin wyrddach bellach yn edrych yn lle llawer mwy addawol ar gyfer busnesau a bywyd dinesig."}, {"text_idx": "#000008", "text": "\u201cMae\u2019r gwyrddni yno\u2019n wych, ond ni all fod yn esthetig yn unig. Mae\u2019r cyfuniad o\u2019n hadeilad bioffilig a\u0302 thoeon gwyrdd eraill, waliau byw a chynlluniau sero carbon a gynlluniwyd yn Abertawe yn golygu y gall y ddinas gystadlu a\u0302\u2019r goreuon o ran yr agenda werdd oherwydd ein maint a\u2019n graddfa. Mae gennym gyfle go iawn i fod ar flaen y gad.\u201d"}, {"text_idx": "#000009", "text": "Mae cynlluniau sero carbon eraill sydd wedi\u2019u cynllunio yn Abertawe\u2019n cynnwys y datblygiad swyddfa newydd sy\u2019n cael ei gynllunio ar gyfer 71/72 Ffordd y Brenin. Bydd y datblygiad hwn, dan arweiniad Cyngor Abertawe ac sy\u2019n cael ei ariannu\u2019n rhannol gan Fargen Ddinesig Bae Abertawe, yn cynnwys to gwyrdd, paneli solar a system dal dw\u0302r glaw."}, {"text_idx": "#000010", "text": "Disgwylir i\u2019r gwaith adeiladu ddechrau ar y datblygiad hwnnw\u2019n fuan, gan fod y cyngor wedi penodi Bouygues UK fel ei brif gontractwr."}, {"text_idx": "#000011", "text": "Dywedodd Carwyn y bydd cyflwyno lleoedd gwaith mwy gwyrdd a hyblyg o\u2019r math hwn yn helpu i ddiwallu anghenion pobl, wrth i\u2019r ddinas ddod allan o\u2019r pandemig."}, {"text_idx": "#000013", "text": "\u201cFelly y bydd hi yn ein datblygiad ni hefyd, gyda dadansoddiadau\u2019n cael eu cynnal ar sut mae\u2019r amgylcheddau hyn yn gwneud lles i bobl sy\u2019n byw ac yn gweithio yno.\u201d"}]